CELEX: 62017CN0677
Language: ro
Date: 2017-12-04 00:00:00
Title: Cauza C-677/17: Cerere de decizie preliminară introdusă de Centrale Raad van Beroep (Țările de Jos) la 4 decembrie 2017 – M. Çoban/Raad van bestuur van het Uitvoeringsinstituut werknemersverzekeringen

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/5
            
         Cerere de decizie preliminară introdusă de Centrale Raad van Beroep (Țările de Jos) la 4 decembrie 2017 – M. Çoban/Raad van bestuur van het Uitvoeringsinstituut werknemersverzekeringen
   (Cauza C-677/17)
   (2018/C 094/06)
   Limba de procedură: neerlandeza
   
      Instanța de trimitere
   
   Centrale Raad van Beroep
   
      Părțile din procedura principală
   
   
      Apelant: M. Çoban
   
      Intimat: Raad van bestuur van het Uitvoeringsinstituut werknemersverzekeringen
   
      Întrebarea preliminară
   
   Articolul 6 alineatul (1) din Decizia 3/80 (1) coroborat cu articolul 59 din Protocolul adițional trebuie interpretat în sensul că se opune legislației unui stat membru, precum articolul 4a din TW, în temeiul căreia o prestație complementară acordată se retrage dacă beneficiarul se mută în Turcia, chiar dacă acest beneficiar a părăsit teritoriul statului membru din proprie inițiativă? În această privință, este relevant că persoana în cauză, la momentul plecării, nu mai are un drept de ședere în baza regimului de asociere, ci deține un permis de ședere UE de rezident pe termen lung? În această privință, este relevant că în temeiul reglementării naționale persoana în cauză are posibilitatea de a se întoarce în termen de un an de la plecare și de a redobândi astfel dreptul la supliment și că această posibilitate persistă atât timp cât ea deține permisul de ședere UE de rezident pe termen lung?
   
      (1)  Decizia 3/80 a Consiliului de asociere din 19 septembrie 1980 privind aplicarea regimurilor de securitate socială ale statelor membre ale Comunităților Europene în raport cu lucrătorii turci și cu membrii familiilor acestora (JO 1983, C 110, p. 60).